La aventura del tocador de señoras

La aventura del tocador de señoras (La aventuro de la harfrizejo) estas romano de la hispana verkisto Eduardo Mendoza publikigita en 2001. Ĝi sekvas la etoson, ĉefrolulon kaj kelkajn aliajn rolulojn de la serio formita de El misterio de la cripta embrujada kaj El laberinto de las aceitunas. Same kiel en la antaŭaj romanoj (respektive de 1978 kaj 1982), la agado montras ĉefrolulon eligita de frenezulejo, kies nomo neniam aperas, kiu devas solvi misteron. Nun ŝajne li foriras por ĉiam, ĉar la ejo estas vendata por konstrua spekulado. Temas pri parodio de la krimromano, ĉefe ĉar li ĉefrolulo estas kontraŭheroo, kaj fakte io inter frenezulo kaj marĝenulo. Kiel ĉe aliaj romanoj de la serio la lingvaĵo estas same parodia kun mikso de ironio kaj hiperbolo, fare kaj de la rakontisto kaj de la ĉefrolulo, kiu fakte estas la rakontisto (mi, en la romano; li, en ĉi tiu analizo)​ 

Intrigo

 Barcelono, fine de la 1990-aj jaroj. Estro forpelas la ĉefrolulon el frenezulejo por uzi la terenon por spekulado. Li alvenas ĉe sia fratino Cándida. Li eklaboras en la kaduka harfrizejo de sia bofrato Viriato.
 Klientino proponas aferon; poste ŝi kun maskito kidnapas lin kaj devigas lin ŝteli dokumentojn.
 Oni murdis kompaniestron Pardalot (kie li ŝtelis la dokumentojn). La nigrulo Magnolio informas pri Ivet, filino de Pardalot, sed la klientino ne estas la vera Ivet. Bombo en la harfrizejo. Interkonsento kun la falsa Ivet por esplori kiu estas la murdisto.
 Li enfiltriĝas en altklasa festo ĉe Reinona, kie la urbestro diskursas, kaj li esploras ĉambrojn. Poste li ricevas hejmen sinsekve Ivet, najbarojn, la urbestron, Reinona, lian edzon, Magnolio, gvardisto Santi, sian fratinon Cándida... Santi estas pafvundita.
 Venas la vera Ivet. Magnolio kaj li mem kontrolas la falsan Ivetkiuj li sekvas al maljunulejo, kie ŝi vizitas paraliziton kaj li hazarde trafas la komisaron Flores (kiu uzis lin kiel esploristo en la aliaj du romanoj de la serio), nun ege kaduka.
 Oni arestis lin pro ringoŝtelo. Ivet liberigas lin. La urbestro konfesas al li, ke ankaŭ li iris tiun nokton ĉe Pardalot. La fals Ivet komunikas, ke oni kidnapis lian patron el la maljunulejo. La komisaro komunikas, ke Magnolio estis unu el la kidnapintoj. La patro de la falsa Ivet, Agustín Taberner, estis negoca partnero de Pardalot kaj la advokato Miscosillas. Li trovas Magnolio, kiu scias kien oni portis la patro de Ivet.
 Klopodoj liberigi la patron de Ivet. En la ĉaledo estas Miscosillas, la urbestro, Ivet... Alvenas la alia Ivet.
 Reinona rakontas, ke ŝi havis filinon, falsa Ivet kun Agustín Taberner, kaj vendis siajn juvelojn. Venas ankaŭ Arderiu, la edzo de Reinona.
 Li resumas la okazintaĵojn, kelkaj kulpigas sin pri la murdo, kelkaj nuancigas aŭ korektas la rakonton. Li kulpigas Agustín Taberner, kiu ne estas paralizita kaj aperas kun mitraleto kaj ekpafas.
 Reciproka interpafado startigita de Magnolio kiu entrudiĝas kaj savas lin devojigante la pafojn. De la masakro savas lin la migruloj, amikoj de Magnolio, kiu rabadas kaj incendias la ĉaledon. Li revenas al la harfrizejo. Ivet ne mortis, revenis al Novjorko.

Kuriozaĵoj
Plej parto de la nomoj de la roluloj estas ridindaj kaj ironiaj. La fratino Cándida (naiva), la bofrato Viriato (prapopola heroo), la adkovato Miscosillas (friponaĵoj), la nigrulo Magnolio (blankaj floroj), la altklasulino Reinona (granda reĝino, sed ankaŭ virinaĉo), Taberner (drinkejaĉisto) estas ekzemploj. Ankaŭ la harfrizejo nomiĝas El Tocador de Señoras (kio aperas en la hispanlingva titolo), pompa titolo por vere kaduka ejo.

La altatona lingvaĵo estas ia parodio de la stilo kiun Miguel de Cervantes uzas por Don Kiĥoto, kiel rakontisto kaj kiel ĉefrolulo, kaj oni ne forgesu, ke ambaŭ ĉefroluloj estas iel frenezaj, sed klopodas solvi misterajn aferojn.

En du okazoj estas scenoj en kiuj unu rolulo post alia venas al la scenejo kaj ili devas kaŝiĝi aŭ plenplenigas la ejon, kiel en multaj famaj filmoscenoj, kaj aparte en tiu de la kajuto de la fratoj Marx (ĉapitroj 4a kaj 8a).

Referencoj


Kategorio:Hispanlingvaj romanoj
Kategorio:Libroj aperintaj en 2001
Kategorio:Libroj de Eduardo Mendoza
Kategorio:Krimromanoj